Törzsek viadala mosonmagyaróváriakkal
Négy évvel ezelõtt tartották az elsõ Törzsek Viadala elnevezésû hagyományõrzõ íjász-rendezvénysorozatot.
A Magyaróvári Íjász Sportegyesület a kezdetektõl aktív részese a versenynek.
Az eredeti tervek szerint a hét vezér emlékének adózva szerették volna felállítani Magyarország hét gyepûjét. Megyénket a mosonmagyaróváriak képviselik, rajtuk kívül Vas és Zala hagyományõrzõ íjászai alkotják a Nyugati Gyepût, melynek ellenfele a keleti országrész három megyéjébõl összeálló Keleti Gyepû. Az évente megrendezett különleges verseny a külvilágtól elzárt táborban zajlik. Itt a „harcosok" törzsi rend szerint élnek, jurtában laknak és kizárólag a honfoglalás korát idézõ eszközöket használnak. Fakupából, ivócsanakból isznak, fa- és cseréptányérból favillával esznek. Ruházatuk a jellegzetes kunkori orrú csizma, vászoning és kaftán, õsmagyar süveggel. A tábor lakói a harcosok és a segítõk, akik a verseny ideje alatt megfõzik a harcosok asztalára szánt lakomát. A Magyaróvári Íjász SE (MÍSE) idén hat taggal képviselte magát a viadalon.
Ketten – Vörös István és Schwartz Krisztián – segítõként vettek részt. A harcosok csapatában Nyáradi Csaba, Arany János, Göblyös Gábor és Schwartz Mihály küzdött a Nyugat Gyepû dicsõségéért. Nyáradi Csabát a törzs egyhangúlag fõvezéri szerepre választotta. Az idei viadal, bár nagyon kis különbséggel, de a keletiek gyõzelmével zárult. A MÍSE fontos szerepet vállal a szervezésben is. Az íjászok felszerelésüket is maguk készítették. Valamennyien maguk varrták süvegüket, csizmájukat, saját kezûleg gyártották veretes öveiket, számos apró kiegészítõvel gazdagították megjelenésüket.
Zimmerer Anita